CELEX: 32014R0453
Language: bg
Date: 2014-04-29 00:00:00
Title: Регламент за изпълнение (ЕС) № 453/2014 на Комисията от 29 април 2014 година относно класирането на някои стоки в Комбинираната номенклатура

6.5.2014   
            
            
               BG
            
            
               Официален вестник на Европейския съюз
            
            
               L 133/27
            
         РЕГЛАМЕНТ ЗА ИЗПЪЛНЕНИЕ (ЕС) № 453/2014 НА КОМИСИЯТА
   от 29 април 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди възможност обвързващата тарифна информация, издадена по отношение на стоки, обхванати от настоящия регламент, която не е в съответствие с него, да продължи да се използва от титуляря за определен срок съгласно член 12, параграф 6 от Регламент (ЕИО) № 2913/92 на Съвета (2). Този срок следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2014 година.
      
         
            За Комисията,
         
         
            от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Апарат (т.нар. „телевизионен симулатор“) в пластмасов корпус с прозрачно покритие отпред с приблизителни размери 8 × 7 × 6 cm.
                  Апаратът е оборудван с четири светодиода (LED) за генериране на светлина, кварц, сензор за здрач, таймер, екран за работен режим и бутони за управление. Той е представен със захранващо устройство.
                  Апаратът симулира включен телевизионен приемник, като генерира мигаща на случаен принцип светлина с променяща се интензивност и променящ се цвят в рамките на предварително програмиран период. Той създава впечатлението, че в жилището има хора, като целта е възпиране на крадци.
               
               
                  9405 40 39
               
               
                  Класирането се определя въз основа на общи правила 1 и 6 за тълкуване на Комбинираната номенклатура и от описанието на кодове по КН 94059405 40 и 9405 40 39.
                  Функцията на апарата е да генерира мигаща на случаен принцип светлина единствено с цел да симулира включен телевизор. Тъй като предназначението на мигащата на случаен принцип светлина не е да сигнализира, изключено е класирането в позиция 8531 като апарат за визуална сигнализация (вж. също обяснителните бележки към Хармонизираната система за позиция 8531, първа алинея).
                  Тъй като артикулът притежава всички обективни характеристики на осветително тяло от позиция 9405, той трябва да бъде класиран в код по КН 9405 40 39 като други електрически осветителни тела от пластмаса.